নিউ বঙাইগাঁও জংশন রেলওয়ে স্টেশন
নিউ বঙাইগাঁও জংশনটি বারাউনি–গুয়াহাটি লাইনের নিউ জলপাইগুড়ি–নিউ বঙাইগাঁও বিভাগ ও নিউ বঙাইগাঁও–গুয়াহাটি বিভাগ এবং নিউ বঙাইগাঁও–জোগিওপা–কামাখ্যা রেলপথের একটি জংশন। এটি ভারতের আসাম রাজ্যের বঙাইগাঁও জেলার বঙাইগাঁও শহরে অবস্থিত। গুয়াহাটি রেলওয়ে স্টেশনের পরে উত্তর-পূর্ব ভারতে ওয়াগন এবং ক্যারেজ ওয়ার্কশপ'সহ এটি দ্বিতীয় বৃহত্তম রেলওয়ে স্টেশন। এটি বড়পেটা, বড়পেটা রোড, অভয়পুরী, বসুগাঁও, চিরাং জেলা এবং অন্যান্য অঞ্চলের লোকদের রেল পরিষেবা প্রদান করে।